
ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία “Άγιος Ιωάννης Ο Ελεήμων" και κύ¬ 


ρωση του οργανισμού αυτού. 1 

ΑΠΟΦΑΣΕΙΣ 

Ίδρυση και Λειτουργία του Κέντρου Περιβαλλοντικής 
Εκπαίδευσης στην Κύμη. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία "Άγιος Ιωάννης Ο Ελεήμων" και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1- Την αριθ. 199/16.3.1998 πράξη της συμβολαιογρά¬ 
φου Αθηνών Παναγιώτας Γκούρα, όπως αυτή τροποποιή¬ 
θηκε με την 276/6.11.1998 πράξη, της ίδιας συμβ/φου, με 
την οποία ο Πάπας και Πατριάρχης Αλεξανδρείας & πό¬ 
σης Αφρικής Πέτρος Ζ’, σύστησε κοινωφελές ίδρυμα με 
την επωνυμία "Άγιος Ιωάννης ο Ελεήμων" και με έδρα την 
Αθήνα. 

2. - Τις διατάξεις των άρθρων: α) 95 & 98 του α.ν. 
2039/1939, β) 101 και 119 του Εισαγωγικού νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 9.11.1998 γνωμοδότηση του Συμβουλίου 
Εθνικών Κληροδοτημάτων. 

4. - Την αριθ. πρωτ. 1107147/1239/0006Α/4.10.1996 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στον Υφυ¬ 
πουργό Οικονομικών (ΦΕΚ 922/Β). 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 


Άρθρο μόνο. 

1 -- Εγκρίνουμε τη σύσταση του κοινωφελούς ιδρύματος 
με την επωνυμία "Άγιος Ιωάννης ο Ελεήμων", η οποία έγι¬ 
νε από τον Πάπα και Πατριάρχη Αλεξανδρείας και πάσης 
Αφρικής Πέτρο Ζ’, με την αριθ. 199/6.3.1998 πράξη της 
συμβολαιογράφου Αθηνών Παναγιώτας Γκούρα, όπως 
αυτή τροποποιήθηκε με την 276/6.11.1998 πράξη της 
ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθν. Παιδείας & Θρησκευμάτων και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού του α.ν 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2.- Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκαε¬ 
πτά (17) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "Άγιος Ιωάννης ο Ελεήμων". 

Άρθρο 1. 

Μορφή - Επωνυμία. 

Το κοινωφελές ίδρυμα με την επωνυμία "Άγιος Ιωάννης 
ο Ελεήμων", που συστήθηκε από τον Πάπα και Πατριάρχη 
Αλεξανδρείας & πάσης Αφρικής Πέτρος Ζ’ με την αριθ. 
199/6.3.1998 πράξη της συμβολαιογράφου Αθηνών Πα¬ 
ναγιώτας Γκούρα όπως αυτή τροποποιήθηκε με την 
276/98 πράξη της ιδίας συμβ/φου, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανι¬ 
σμού, του α.ν. 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδο¬ 
θούν σε εκτέλεση του νόμου τούτου. 

Άρθρο 2. 

Έδρα - Σφραγίδα του Ιδρύματος. 

1. - Έδρα του Ιδρύματος είναι η Αθήνα. 

2. - Η σφραγίδα του Ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
Ιδρύματος και στο μέσον αυτής φέρει το έμβλημα του Ελ- 
ληνορθόξου Πατριαρχείου Αλεξανδρείας και πάσης 

Αφρικής, την έδρα και το έτος έγκρισης της σύστασής 
του. 

Άρθρο 3. 

Σκοπός. 

Η προβολή στον Αφρικανικό κόσμο της σημασίας του 
Ελληνορθόδοξου Πατριαρχείου Αλεξανδρείας και πόσης 
Αφρικής, ως Εκκλησιαστικού και Κοινωνικού φορέως, δυ- 
ναμένου να διαδραματίσει εξέχοντα ρόλο στην πορεία 
της ζωής των Αφρικανικών λαών με την ανατολή της τρί¬ 
της Χιλιετίας του Χριστιανισμού, θα μπορούσε να πραγ¬ 
ματοποιηθεί με τη δραατηριοποίηση όλων των δυνάμεων 
αυτού και μάλιστα με 

1) Τη δημιουργία Κέντρου Ορθοδόξων Σπουδών στην 
Αλεξάνδρεια με σκοπό την προώθηση της έρευνας της 
Θεολογίας των Μεγάλων Αλεξανδρινών Πατέρων, ως και 
του πνευματικού πλούτου των Μεγάλων Ασκητών της 
πρώτης Αλεξανδρινής Εκκλησίας, τις σχέσεις αυτής με 
τις άλλες Χριστιανικές Εκκλησίες και Ομολογίες και Θρη¬ 
σκείες και μάλιστα με το ΙΣΛΑΜ. 

2) Την οργάνωση σεμιναρίων στην Αίγυπτο ή στη Ν. 
Αφρική με τη συμμετοχή επιστημόνων υψηλού επιπέδου 
για τη μελέτη και έρευνα κοινωνικών, πολιτιστικών, ανα¬ 
πτυξιακών και οικογενειακών προβλημάτων, που αφο¬ 
ρούν στον Αφρικανικό κόσμο ο ρόλος της Εκκλησίας σ’ 
αυτά και ο τρόπος αντιμετώπισης αυτών. 

3) Την αξιοποίηση της παρουσίας του Πατριαρχικού Σε¬ 
μιναρίου Μακάριος ο Γ’ στη Ναϊρόμπη Κένυας σε επίπεδο 
πανορθόδοξο και ακόμη πανχριστιανικό και τη συνεργα¬ 
σία αυτού με άλλες - ορθόδοξες ή μη - θεολογικές ή εκ¬ 
κλησιαστικές Σχολές, για τη σπουδή, την έρευνα και την 
αξιοποίηση του πνεύματος της Ορθοδόξου Εκκλησίας, 
σε ό,τι αφορά στον κοινωνικό Χριστιανισμό. 

4) Τη συνεργασία των Πατριαρχικών Ιδρυμάτων και δη 
του Ινστιτούτου Ανατολικών σπουδών με παρεμφερή 
ιδρύματα, Ελληνικά και αλλοδαπά με σκοπό τη στήριξη 
των λόγων υπάρξεως αυτών και τη μορφωτική ανταλλαγή 
σε επίπεδο καθηγητών και σπουδαστών. 

5) Τη χορήγηση μεταπτυχιακών υποτροφιών κατά προ¬ 
τίμηση σε Θεολόγους κληρικούς του Πατριαρχείου Αλε¬ 
ξανδρείας, για σπουδές στη Θεολογία, Θρησκειολογία, 
στο Εκκλησιαστικό και Διεθνές Δίκαιο, στην Οργάνωση 
Διοικητικών Υπηρεσιών, οπήν Πληροφορική, στη Διοργά¬ 
νωση Μουσείων-Βιβλιοθηκών κλπ. 

6) Την αναβάθμιση της Πατριαρχικής Βιβλιοθήκης και 
την αξιοποίηση του πνευματικού πλούτου αυτής, την ανά¬ 
πτυξη και αρχειοθέτηση του υλικού αυτής για σκοπούς 
μελέτης και έρευνας σε διεθνές επίπεδο. 

7) Την προαγωγή των Πατριαρχικών εκδόσεων σε επι¬ 
στημονικό επίπεδο (Πάνταινος, Εκκλησιαστικός Φάρος, 
Ανάλεκτα, Εκκλησιαστικό Ημερολόγιο) καθώς και την έκ¬ 
δοση μελετών και μεταφράσεων, που αφορούν γενικά τη 
Θεολογική Επιστήμη και την Ιστορία του Πατριαρχείου 
Αλεξανδρείας ειδικά. 

8) Την ανάπτυξη, πάση θυσία, του Ιεραποστολικού έρ¬ 
γου του Πατριαρχείου σε όλη την Αφρική με την ανοικο¬ 
δόμηση Ιερών Ναών, Σχολείων, Ιατρείων, Ορφανοτροφεί¬ 
ων, παιδικών σταθμών, και άλλων κοινωφελών ιδρυμάτων 
για την αναβάθμιση της ζωής του Αφρικανικού λαού. 

9) Τη δημιουργία “ΙΝΤΕΡΝΕΤ Α00ΠΕ58" του Πατριαρ¬ 
χείου Αλεξανδρείας και πάσης Αφρικής, ως και "Ε-ΜΑΙΙ_ 
Α0ϋΡΕ53" μέσω των επιτευγμάτων της Πληροφορικής, 


για το σκοπό μελέτης της Ιστορίας του Πατριαρχείου μας 
και της παρακολούθησης διεθνώς των σημερινών δρα¬ 
στηριοτήτων του Πατριάρχου - Μητροπολιτών και γενικά 
της Εκκλησίας σε όλη την Αφρική. 

Είναι δυνατόν οι πιο πάνω σημειούμενοι σκοποί του 
Ιδρύματος να τύχουν υποστήριξης από ιδιώτες, ιδρύμα¬ 
τα, Συλλόγους Αδελφότητες, Κρατικούς φορείς και διε¬ 
θνείς Οργανισμούς, προκειμένουτο Ελληνορθόδοξο Πα¬ 
τριαρχείο Αλεξανδρείας και πάσης Αφρικής να επιτελέσει 
απρόσκοπτα και επιτυχώς το Εκκλησιαστικό και Κοινωνι¬ 
κό έργο αυτού σε όλη την Αφρική, την Ήπειρο του μέλλο¬ 
ντος, χάρη των λαών που κατοικούν σ’ αυτή. 

Άρθρο 4. 

Περιουσία. 

1. - Διαμέρισμα δευτέρου ορόφου πολυκατοικίας με 
στοιχεία Β1 που βρίσκεται επί της οδού Γ’ Σεπτεμβρίου 
αρ. 56-Αθήνα. 

2. - Ποσόν 7.000.000 δρχ., το οποίο έχει κατατεθεί στην 
Ιονική Τράπεζα. Αρ. λογ. 88/32541925. 

Άρθρο 5. 

Πόροι. 

Πόροι του Ιδρύματος είναι: 

1. - Τα εισοδήματα από την εκμετάλλευση των περιου¬ 
σιακών του στοιχείων, των αναφερομένων στο Ίδρυμα. 

2. - Οι χρηματικές παροχές ή επιχορηγήσεις, καθώς και 
οι κληρονομιές, οι κληροδοσίες και οι δωρεές, οποιοσδή¬ 
ποτε φυσικού ή νομικού προσώπου, από Έλληνες του 
εσωτερικού και εξωτερικού, Διεθνείς Οργανισμούς, ιδιώ¬ 
τες, χορηγούς κλπ. 

3. - Οι τόκοι από τις καταθέσεις σε Τράπεζες ή άλλους 
Πιστωτικούς Οργανισμούς των πόρων του Ιδρύματος. 

4. - Οι εισπράξεις από τη διάθεση δημοσιευμάτων και με¬ 
λετών του Ιδρύματος. 

Άρθρο 6 
Απονομή τίτλων. 

Όσοι προσφέρουν με οποιοδήποτε τρόπο στο Ίδρυμα 
ή αναλαμβάνουν την οικονομική κάλυψη συγκεκριμένων 
κοινωφελών δραστηριοτήτων, που εμπίπτουν στους σκο¬ 
πούς του Ιδρύματος ή συμπαρίστανται στις προσπάθειες 
εξυπηρέτησης των σκοπών του Ιδρύματος, απολαμβά¬ 
νουν πλεονεκτήματα ή και τίτλους (φίλος του Ιδρύματος, 
χορηγός κλπ.), που θα καθορίζονται με απόφαση του Δι¬ 
οικητικού Συμβουλίου του Ιδρύματος. 

Άρθρο 7. 

Διοίκηση. 

1.- Το Ίδρυμα διοικείται από επταμελές Διοικητικό Συμ¬ 
βούλιο, που βρίσκεται σε νόμιμη σύνθεση, έστω και αν, 
για οποιοδήποτε λόγο περιορισθούν μέχρι τρεις και απο- 
τελείται από τους εξής: 

α) Την Α.Θ.Μ. τον Πάπα και Πατριάρχη Αλεξανδρείας 
και πάσης Αφρικής Πέτρο Ζ’. 

β) Τον Μητροπολίτη Καρθαγένης Χρυσόστομο Παπα- 
δόπουλο (εκπρόσωπο του Ελληνορθόδοξου Πατριαρχεί¬ 
ου Αλεξανδρείας και Πάσης Αφρικής, στην Ελλάδα). 

γ) Τον Γεώργιο Φλωρεντή του Κων/νου. 

δ) Τη Στυλιανή (Λίνα) Καντεράκη του Ελευθερίου. 

ε) Τον Γεώργιο Δημητρίου. 

στ) Τον Παναγιώτη Κικαρέα. 

ζ) Τον Γ εώργιο Καρακώστα. 

2. - Ισόβιος Πρόεδρος του Διοικητικού Συμβουλίου ορί¬ 
ζεται ο ιδρυτής του Ιδρύματος, η Α.Θ.Μ. ο Πάπας και Πα¬ 
τριάρχης Αλεξανδρείας και πάσης Αφρικής Πέτρος Ζ’ ο 
οποίος διορίζει Αντιπρόεδρο, Γραμματέα και Ταμία, με τη 
συναίνεση των μελών του Διοικητικού Συμβουλίου. 

Επίσης ισόβιο μέλος του Διοικητικού συμβουλίου είναι 
ο εκάστοτε εκπρόσωπος του Ελληνορθόδοξου Πατριαρ¬ 
χείου Αλεξανδρείας και Πάσης Αφρικής, στην Ελλάδα. 

3. - Η θητεία των μη ισοβίων μελών του Διοικητικού Συμ¬ 
βουλίου ορίζεται τριετής. 

4. - Τα μέλη του Διοικητικού Συμβουλίου εκλέγουν με μυ¬ 
στική ψηφοφορία τον Αντιπρόεδρο, το Γ ραμματέα, τον 
Ταμία, καθώς και τον Πρόεδρο σε περίπτωση, που ο πρώ¬ 
τος ισόβιος Πρόεδρος αποποιηθεί, παραιτηθεί. 

5. - Σε περίπτωση αποποίησης, παραίτησης, κάποιου 
από τα μέλη του Διοικητικού Συμβουλίου, η κενή θέση συ¬ 
μπληρώνεται με απόφαση των υπολοίπων μελών. Προτά¬ 
σεις για υποψηφιότητες μελών του Διοικητικού Συμβου¬ 
λίου μπορούν να υποβάλουν μόνο σύμβουλοι μέλη του Δι¬ 
οικητικού Συμβουλίου. 

6. - Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα όσες φορές συγκληθεί από τον Πρό¬ 
εδρο ή με αίτηση δύο τουλάχιστον μελών του, όμως πά¬ 
ντοτε έπειτα από πρόσκληση του Προέδρου, της Α.Θ.Μ. 
τον Πάπα και Πατριάρχη Αλεξανδρείας και πάσης Αφρι¬ 
κής Πέτρο Ζ’. 

7. - Το Διοικητικό Συμβούλιο βρίσκεται σε απαρτία, εφό¬ 
σον είναι παρόντα ή εκπροσωπούνται κατά τη συνεδρία¬ 
ση τουλάχιστον το ήμισυ πλέον ενός του συνολικού αριθ¬ 
μού των μελών. 

8. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία του όλου αριθμού των μελών του 
Συμβουλίου. Σε περίπτωση ισοψηφίας υπερισχύει η άπο¬ 
ψη υπέρ της οποίας τάσσεται ο Πρόεδρος, η Α.Θ.Μ. ο Πά¬ 
πας και Πατριάρχης Αλεξανδρείας και πάσης Αφρικής 
Πέτρος Ζ’. 

9. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνε¬ 
χείς συνεδριάσεις, θεωρείται σιωπηρή παραίτηση. 

Με σχετική απόφαση του Διοικητικού Συμβουλίου η θέ¬ 
ση αυτού συμπληρώνεται κατά τα οριζόμενα στην παρ. 5 
του παρόντος άρθρου. 

10. - Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. Αν κάποιος αρνηθεί 
να υπογράψει πρακτικό, αναφέρεται η άρνησή του και 
υπογράφεται από τον Πρόεδρο, την Α.Θ.Μ. τον Πάπα και 
Πατριάρχη Αλεξανδρείας και πάσης Αφρικής Πέτρο Ζ’. 

11. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών εξόδων, ή άλλων εξόδων που δαπάνησαν για την 
εκτέλεση υπηρεσίας του Ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

12. - Με αποφάσεις του Διοικητικού Συμβουλίου τα μέλη 
του μπορούν να αυξηθούν από 7 σε 9 ή 11 και να εκλεγούν 
μέλη για τη συμπλήρωση του νέου αριθμού των μελών 
του Διοικητικού Συμβουλίου. Στην περίπτωση αυτή για τη 


νόμιμη απαρτία απαιτείται η παρουσία όλων των μελών 
του Συμβουλίου. 

13. - Μέλος που κωλύεται μπορεί να αντιπροσωπευθεί 
από άλλο μέλος του Διοικητικού Συμβουλίου με εξουσιο¬ 
δότηση προς αυτό, με επιστολή, που απευθύνεται προς 
το Διοικητικό Συμβούλιο. Κάθε σύμβουλος έχει το δικαίω¬ 
μα να αντιπροσωπεύσει μόνο έναν κωλυόμενο. 

14. - Το Διοικητικό Συμβούλιο μπορεί να συνιστά από τα 
μέλη ή και από μη μέλη του τριμελή Εκτελεστική Επιτρο¬ 
πή, στην οποία να μεταβιβάζει με απόφασή του κατά πλή¬ 
ρη δικαιοδοσία ορισμένες από τις αρμοδιότητές του, κα¬ 
θώς και να αναθέτει την εκτέλεση συγκεκριμένου έργου, 
μέσα στο πλαίσιο γενικών οδηγιών που θα τις περιέχει. 

15. - Στην Εκτελεστική Επιτροπή που δεν αποτελεί σε κα¬ 
μιά περίπτωση όργανο του Ιδρύματος, προεδρεύει πά¬ 
ντοτε μέλος του Διοικητικού Συμβουλίου, βάσει εξουσιο¬ 
δότησής του. 

16. - Οι αποφάσεις της Εκτελεστικής Επιτροπής που εκ- 
δίδονται στα πλαίσια της παραπάνω αρμοδιότητάς της 
(παρ. 15), έχουν συμβουλευτικό χαρακτήρα και μόνο 
προς το Διοικητικό Συμβούλιο του Ιδρύματος. 

17. - Τα μέλη της Εκτελεστικής Επιτροπής δικαιούνται 
αμοιβής κατά τα οριζόμενα στην απόφαση του Διοικητι¬ 
κού Συμβουλίου που τη συνιστά και πάντα ανάλογα με την 
απασχόλησή τους (μερική ή ολική). 

Άρθρο 8. 

Αρμοδιότητες Διοικητικού Συμβουλίου. 

1. - Το Διοικητικό Συμβούλιο διοικεί και διαχειρίζεται την 
περιουσία του Ιδρύματος και γενικά αποφασίζει για κάθε 
θέμα που αφορά στη διοίκηση και λειτουργία του Ιδρύμα¬ 
τος, στη διαχείριση της περιουσίας και διάθεσης των πό¬ 
ρων του, καθώς και για κάθε ενέργεια που σχετίζεται με 
την εκπλήρωση των σκοπών του, σύμφωνα πάντα με τις 
διατάξεις της συστατικής πράξης και του παρόντος Ορ¬ 
γανισμού του Ιδρύματος, του α.ν. 2039/1939 όπως ισχύει 
εκάστοτε και των διαταγμάτων που εκδόθηκαν ή θα εκδο- 
θούν σε εκτέλεση του νόμου αυτού. 

2. - Καταρτίζει, ψηφίζει και υποβάλει κάθε χρόνο για 
έγκριση στην αρμόδια από το νόμο Αρχή τον Προϋπολο¬ 
γισμό και τον απολογισμό του Ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939β.δ/τος (ΦΕΚ552Α/1939). 

3. - Μαζί με τον Απολογισμό καταρτίζεται και υποβάλε- 
ται και ο Γενικός Ισολογισμός της περιουσίας του Ιδρύ¬ 
ματος. 

4. - Καταρτίζει το ετήσιο πρόγραμμα δράσης για την 
υλοποίηση των σκοπών του Ιδρύματος. 

5. - Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών προς το Ίδρυμα, καθώς 
και για την ανακήρυξη "Φίλων", "Χορηγών", "Δωρητών" και 
"Ευεργετών" του Ιδρύματος. 

6. - Αποφασίζει την πρόσληψη του αναγκαίου προσωπι¬ 
κού του Ιδρύματος, εφόσον υπάρχει σχετική πίστωση 
στον προϋπολογισμό του, που έχει εγκριθεί σύμφωνα με 
τους όρους των συλλογικών συμβάσεων εργασίας και τις 
διατάξεις της εργατικής νομοθεσίας. 

7. - Καθορίζει τις προϋποθέσεις για την απόκτηση της 
ιδιότητας των "Φίλων του Ιδρύματος" καθώς και τα πλεο¬ 
νεκτήματα που αυτοί απολαμβάνουν. Απονέμει τον τίτλο 

του "Χορηγού", "Δωρητή" και "Ευεργέτη" του Ιδρύματος 
και καθορίζει τα πλεονεκτήματα που απολαμβάνει ο κα¬ 
θένας. 

Άρθρο 9. 

Αρμοδιότητες Προέδρου. 

Ο ισόβιος Πρόεδρος του Διοικητικού Συμβουλίου του 
Ιδρύματος η Α.Θ.Μ. ο Πάπας και Πατριάρχης Αλεξαν¬ 
δρείας και πόσης Αφρικής Πέτρος Ζ’: 

1. - Εκπροσωπεί το Ίδρυμα στα Δικαστήρια, στις Αρχές 
και στις σχέσεις του με κάθε τρίτο, αυτοπροσώπως ή με 
πρόσωπο, που ορίζεται από αυτόν και εγκρινεται με από¬ 
φαση του Διοικητικού Συμβουλίου. 

2. - Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου δέκα (10) τουλάχιστον μέρες πριν από τη συνεδρίαση. 

3. - Καταρτίζει, βοηθούμενος από το Γραμματέα, την 
ημερήσια διάταξη των θεμάτων, που θα συζητηθούν, την 
οποία και υπογράφει. Θέμα, που δεν περιλαμβάνεται σ’ 
αυτήν δεν συζητείται, εκτός και αν πρόκειται για επείγου¬ 
σα υπόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

4. - Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

5. - Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

6. - Εκδίδει τα εντάλματα πληρωμής για κάθε δαπάνη, 
που προβλέπεται στον εγκεκριμένο προϋπολογισμό. 

7. - Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

8. - Καταρτίζει την ετήσια Έκθεση των πεπραγμένωντου 
Διοικητικού Συμβουλίου. 

Άρθρο 10. 

Αναπλήρωση Προέδρου. 

Τον Πρόεδρο, την Α.Θ.Μ. τον Πάπα και Πατριάρχη Αλε¬ 
ξανδρείας και πάσης Αφρικής Πέτρο Ζ’, όταν απουσιάζει 
ή κωλύεται, αναπληρώνει ο Αντιπρόεδρος και σε περί¬ 
πτωση απουσίας ή κωλύματος τούτου, άλλο μέλος του Δι¬ 
οικητικού Συμβουλίου που ορίζεται με απόφαση αυτού. 

Άρθρο 11. 

Αρμοδιότητες Γ ραμματέα. 

1. - Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεταιγια 
την καταστροφή ή την απώλεια τούτων. 

2. - Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 


δικών συνθηκών) να βοηθείται από υπάλληλο του Ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3.- Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που 
ορίζεται με απόφαση του Προέδρου. 

Άρθρο 12. 

Αρμοδιότητες Ταμία. 

1. - Ο Ταμίας του Ιδρύματος: 

α) Εισπράττει τα έσοδα του ιδρύματος εκδίδοντας και 
υπογράφοντας σχετικές αριθμημένες αποδείξεις. 

β) Ενεργεί τις πληρωμές με βάση τα εντάλματα πληρω¬ 
μής που έχουν εκδοθεί σύμφωνα με το νόμο. 

γ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

δ) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα ποσό, που είναι αναγκαίο για την πληρωμή εκτά¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

ε) Αναλαμβάνει τις καταθέσεις του Ιδρύματος μετά από 
έγγραφη εντολή του Προέδρου. 

στ) Φροντίζει για την κατάρτιση των απολογισμών, προ¬ 
ϋπολογισμών και ισολογισμών του Ιδρύματος τους οποί¬ 
ους υποβάλλει στο Διοικητικό Συμβούλιο. 

2. - Όταν ο Ταμίας απουσιάζει ή κωλύεται, αναπληρώ¬ 
νεται από άλλο μέλος του Διοικητικού Συμβουλίου, που 
ορίζεται από τον Πρόεδρο. 

Άρθρο 13. 

Αρμοδιότητες Γ ενικού Διευθυντή. 

Ο Γενικός Διευθυντής του Ιδρύματος: 
α) Είναι ειδικός επιστήμονας με εμπειρία στα θέματα 
που σχετίζονται με την εκπλήρωση των σκοπών του Ιδρύ¬ 
ματος και αμοίβεται από το ίδρυμα κατά το νόμο και τους 
όρους της σχετικής συμβάσεως απασχολήσεώς του. 

β) Είναι το κύριο εκτελεστικό όργανο του ιδρύματος και 
προϊσταται του προσωπικού αυτού. 

γ) Μετέχει σαν εισηγητής στις συνεδριάσεις του Διοι¬ 
κητικού Συμβουλίου και της Εκτελεστικής Επιτροπής χω¬ 
ρίς δικαίωμα ψήφου και εκτελεί τις αποφάσεις του. 

Άρθρο 14. 

Οικονομική Διαχείριση. 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο. Αρχίζει την 1η Ιανουάριου και λήγει 
την 31η Δεκεμβρίου κάθε χρόνου και γίνεται βάσει προϋ¬ 
πολογισμών και απολογισμών εσόδων και εξόδων που κα¬ 
ταρτίζονται σύ μφωνα με τις διατάξεις των άρθρων 101 και 
102 του α.ν. 2039/1939 και του β.δ. της 20.12.1939 (ΦΕΚ 
552/22.12.1939 τ.Α’) ή τις εκάστοτε εφαρμοστέες άλλες 
διατάξεις. 

2. - Κατ’ εξαίρεση η πρώτη διαχειριστική περίοδος αρχί¬ 
ζει από την ημέρα δημοσίευσης στην εφημερίδα της Κυ¬ 
βέρνησης του σχετικού Προεδρικού Διατάγματος έγκρι¬ 
σης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επομένου 
ημερολογιακού έτους, με απόφαση του Διοικητικού Συμ¬ 
βουλίου που λαμβάνεται στην πρώτη συνεδρίασή του. 

3.- Ο εσωτερικός έλεγχος της διαχείρισης του ιδρύμα¬ 
τος γίνεται σύμφωνα με τις διατάξεις της παρούσης πα¬ 
ραγράφου. Με απόφαση του Διοικητικού Συμβουλίου θα 
ορίζεται αν ο εσωτερικός έλεγχος θα γίνεται από το Σώμα 
Ορκωτών Λογιστών ή από ελεγκτική Εταιρία διεθνώς ανε- 
γνωρισμένη και λειτουργούσα στην Ελλάδα. 

Άρθρο 15. 

Βιβλία και Στοιχεία. 

1. - Το Ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-Μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η Σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 καν. δ/τος. 

ε) Βιβλίο - Μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει, όπ είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 16. 

Τροποποίηση του οργανισμού. 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
του Αστικού Κώδικα, έπειτα από σχετική πρόταση του Δι¬ 
οικητικού Συμβουλίου του Ιδρύματος, ή σύμφωνα με τις 
εκάστοτε εφαρμοστέες νόμιμες διατάξεις. 

Άρθρο 17. 

Διάλυση του ιδρύματος. - 
Τύχη περιουσίας του Ιδρύματος. 

1. - Το ίδρυμα διαλύεται, όταν και όπως ο νόμος ορίζει. 

2. - Σε περίπτωση διάλυσης του ιδρύματος για οποιοδή- 
ποτε λόγο η περιουσία του περιέρχεται με απόφαση των 
2/3των μελώντου Διοικητικού Συμβουλίου σε ίδρυμα που 
επιδιώκει τους ίδιους ή παρεμφερείς σκοπούς. 

Στον Υπουργό Εθνικής Παιδείας & Θρησκευμάτων και 
τον Υφυπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Απριλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

Ο ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΔΡΥΣ ΓΕΡΑΣΙΜΟΣ ΑΡΣΕΝ ΗΣ 


ΑΠΟΦΑΣΕΙΣ 

Αριθ. Γ2/.2516 (2) 

Ίδρυση και Λειτουργία του Κέντρου Περιβαλλοντικής 
Εκπαίδευσης στην Κύμη. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον Νόμο 1892/90, άρθρο III, παρ. 13, που προβλέπει 
την ίδρυση και λειτουργία Κέντρων Περιβαλλοντικής Εκ¬ 
παίδευσης (ΚΠΕ) 

2. Την Γ2/1242/8-3-93 Υ.Α. (ΦΕΚ 175/τ.Β’ /19-3-93) που 
αφορά στην ίδρυση και λειτουργία Κ. Π. Ε (εδάφια 1, 11.111. IV, 
παραγρ. 2,VIII). 

3. Την κοινή Ευρωπαϊκή πολιτική στον τομέα της Περι¬ 
βαλλοντικής Εκπαίδευσης όπως εκφράζεται μέσα από το 
ψήφισμα των Υπουργών Παιδείας της Ευρωπαϊκής Ένω¬ 
σης (24-5-88). 

4. Το Κοινοτικό Πρόγραμμα Πολιτικής και Δράσης για 
το Περιβάλλον και τη Σταθερή Ανάπτυξη (ψήφισμα Συμ¬ 
βουλίου Ευρωπαϊκών Κοινοτήτων και των Αντιπροσώπων 
των Κρατών - μελών (1-2-93) στο οποίο εντάσσεται η ενη¬ 
μέρωση και εκπαίδευση του κοινού στην πολιτική και τη 
στρατηγική για το περιβάλλον και την ανάπτυξη καθώς 
και τις συστάσεις - οδηγίες που προέκυψαν κατά το θερι¬ 
νό Πανεπιστήμιο της Τουλούζης για την Περιβαλλοντική 
Εκπαίδευση και απευθύνονται στις κυβερνήσεις των Κρα¬ 
τών - μελών της Ευρωπαϊκής Ένωσης. 

5. Την ανάγκη σύνδεσης της τυπικής (σχολικής) με την 
άτυπη εκπαίδευση και της διαμόρφωσης κατάλληλων πει¬ 
ραματικών εκπαιδευτικών προγραμμάτων για να επιτευ¬ 
χθούν κοινές δράσεις για το περιβάλλον σε τοπικό επίπε¬ 
δο, στη κατεύθυνση της αειφορικής ανάπτυξης. 

6. Την ολοένα αυξανόμενη συμμετοχή μαθητών και εκ¬ 
παιδευτικών στα προγράμματα που εκπονούν τα ΚΠΕ και 
την αδυναμία των υπαρχόντων να καλύψουν τις ανάγκες 
όλου του μαθητικού πληθυσμού της χώρας. 

7. Το ζωηρό ενδιαφέρον της τοπικής κοινωνίας της Κύ¬ 
μης για την ίδρυση Κέντρου Περιβαλλοντικής Εκπαίδευ¬ 
σης στην περιοχή τους καθώς και την διαβεβαίωση τους 
για ουσιαστική ηθική και οικονομική στήριξη των ΚΠΕ 

8. Την δυνατότητα αξιοποίησης τμήματος του χώρου 
του Μυλωνοπουλείου Ιδρύματος, και την παραχώρησή 
του στο Υπουργείο Παιδείας, από την τοπική Μητρόπολη. 

9. Τη δυνατότητα υποστήριξης του νέου ΚΠΕ από κον¬ 
δύλια του 2ου Κοινοτικού Στήριξης. 

10. Την παράγραφο 3 του άρθ 22 Ν.2362/95 περί "Δη¬ 
μοσίου Λογιστικού, ελέγχου δαπανών του Κράτους 

11. Την αριθ. 1107147/1239/006/4-10-96 (ΦΕΚ 922/τ 
Β796) απόφαση του Πρωθυπουργού και του Υπ. Οικονο¬ 
μικών "Ανάθεση αρμοδιοτήτων Υπ. Οικονομικών στους 
Υφυπουργούς Οικονομικών" 

12. Τις διατάξεις του άρθρου 29 Α του Ν. 1558/85 όπως 
συμπληρώθηκε με με το άρθρο 27 του Ν. 2081/92 και αντι- 
καταστάθηκε με το άρθρο 1 του Ν.2469/97 (38Α) 

13. Το γεγονός ότι από τις διατάξεις της παρούσας προ- 
καλείται συνολική δαπάνη σε βάρος του Κρατικού Προϋ¬ 
πολογισμού ύψους 420 εκατ. δρχ. περίπου μέχρι και το οι¬ 
κονομικό έτος 2004, που θα καλύπτεται από τις πιστώσεις 
του Π.Δ.Ε. (ΣΑΕ45 /2).Οι δαπάνες των οικονομικών ετών 
κατά τα οποία διαρκεί το Β'Κ.Π.Σ. συγχρηματοδοτούνται 

σε ποσοστό 75% από κοινοτικούς πόρους. Για τα επόμε¬ 
να οικονομικά έτη οι σχετικές δαπάνες θα καλύπτονται 
από πόρους, που προβλέπονται στο Κεφ. 3 της παρού- 
σης, αποφασίζουμε: 

Την Ίδρυση και Λειτουργία Κέντρου Περιβαλλοντικής 
Εκπαίδευσης (ΚΠΕ) στην περιοχή της Κύμης: σε κτίριο 
του Μυλωνοπουλείου Ιδρύματος Κύμης, το οποίο παρα- 
χωρείται στο ΥΠΕΠΘ με σχετική σύμβαση. 

1. ΣΤΟΧΟΙ ΤΩΝ ΚΠΕ 

Τα νέα ΚΠΕ στοχεύει στην: 

Α) Ευαισθητοποίηση των νέων σε θέματα περιβαλλοντι¬ 
κής προβληματικής ώστε να αναπτυχθούν οι υπεύθυνες 
στάσεις και συμμετοχικές συμπεριφορές που θα συμβάλ¬ 
λουν στην προστασία της οικολογικής ισορροπίας και της 
ποιότητας της ζωής στην κατεύθυνση της αειφορικής 
ανάπτυξης. 

Β) Υλοποίηση προγραμμάτων ΠΕ διάρκειας 1 (μίας) έως 
6 (έξι) ημερών για τα σχολεία Α/θμιας και Β/θμιας Εκπαί¬ 
δευσης που τα επισκέπτονται αλλά και προγραμμάτων 
άτυπης εξωσχολικής περιβαλλοντικής εκπαίδευσης. 

Γ) Στήριξη των προγραμμάτων Π Ετών σχολείων των πε¬ 
ριοχών ευθύνης τους σε συνεργασία με τους Υπεύθυνους 
ΠΕ των αντίστοιχων Δ/νσεων Α/θμιας και Β/θμιας Εκ/σης. 

Δ) Παραγωγή εκπαιδευτικού και ενημερωτικού υλικού 
(έντυπου, οπτικοακουστικού κ.ά.) καθώς και πιλοτικών 
προγραμμάτων - οδηγών για τα σχολεία των περιοχών ευ¬ 
θύνης τους. 

Ε) Σύνδεση με επιστημονικά ιδρύματα σε τοπικό, εθνικό 
και διεθνές επίπεδο με ταυτόχρονη λειτουργία τράπεζας 
πληροφοριών με σκοπό την επιστημονική ενημέρωση, 
έρευνα και τεκμηρίωση αλλά και τη συνεργασία για την 
παραγωγή εκπαιδευτικών προγραμμάτων. 

ΣΤ) Οργάνωση και πραγματοποίηση επιμορφωτικών συ¬ 
ναντήσεων εκπαιδευτικών και κατάρτισης ενηλίκων στην 
ΠΕ ή και σε συνεργασία με άλλους κυβερνητικούς και μη 
κυβερνητικούς φορείς. Η επιμορφωτική δραστηριότητα 
και άλλες δράσεις των ΚΠ Ε μπορούν να γίνονται και σε συ¬ 
νεργασία με κυβερνητικούς και μη κυβερνητικούς φορείς 
εφόσον αυτή συμβάλλει στους στόχους των ΚΠΕ. 

Ζ) Προώθηση της έρευνας στο χώρο της ΠΕ. 

Βασικές κατευθύνσεις σχετικά με τους παιδαγωγικούς 
και ερευνητικούς στόχους του νέου ΚΠΕ δίνονται από τη 
Δ/νση Σπουδών Δ/θμιας Εκ/σης του ΥΠΕΠΘ. 

2. ΓΙΑ ΤΗΝ ΥΛΟΠΟΙΗΣΗ ΤΩΝ ΣΤΟΧΩΝ ΤΩΝ ΚΠΕ 
ΑΠΑΙΤΟΥΝΤΑΙ: 

Α.Υποδομή - Εξοπλισμός 

Το ΚΠΕ ΚΎΜΗΣ χαρακτηρίζεται ως περιφερειακό και 
πρέπει να διαθέτει: 

- Αίθουσες πολλαπλών χρήσεων, διδασκαλίας, εργα¬ 
στηρίων, ηλεκτρονικών υπολογιστών, αναγνωστηρίου, 
βιβλιοθήκης, προβολών, διοικητικής υποστήριξης, απο¬ 
θήκευσης υλικών, ειδικών χρήσεων κ.α 

- Εξοπλισμό (εργαστηριακό, οπτικοακουστικό, ηλε¬ 
κτρονικό, τηλεπικοινωνιακό, εξάρτηση έρευνας πεδίου, 
ειδικές κατασκευές, επίπλωση, μέσα μεταφοράς κ.α.) 
που να καλύπτει τις ανάγκες υλοποίησης των στόχων του 
ΚΠΕ 

- Μαγειρείο, εστιατόριο και ξενώνα φιλοξενίας 40-50 
ατόμων. Μπορεί να προβλεφθεί και η επιχορήγηση των 
σχολείων, από το ΚΠΕ,για διαμονή,διατροφή σε ξενοδο¬ 
χειακή μονάδα της περιοχής. 


Β. Εκπαιδευτικό προσωπικό 

Το εκπαιδευτικό έργο του ΚΠΕ στηρίζουν μέχρι πέντε 
(5) εκπαιδευτικοί, από την Α/θμια και την Β/θμια εκπαί¬ 
δευση (όλων των ειδικοτήτων), οι οποίοι και απαρτίζουν 
την παιδαγωγική ομάδα του ΚΠΕ. Οι εκπαιδευτικοί επιλέ¬ 
γονται κατά προτεραιότητα από τη Δ/νση στην οποία ανή¬ 
κει και το ΚΠΕ και από τις γειτονικές Διευθύνσεις σε περί¬ 
πτωση που δεν καλυφθούν οι θέσεις. Οι εκπαιδευτικοί 
αποσπώνται στα ΚΠΕ, με απόφαση του Υπουργού Εθνι¬ 
κής Παιδείας και Θρησκευμάτων, για τρία (3) χρόνια, με 
δυνατότητα ανανέωσης της απόσπασής τους και λαμβά¬ 
νουν τα μόρια των σχολείων της περιοχής του ΚΠΕ. 

Την ευθύνη για την διαδικασία των αποσπάσεων έχει η 
Δ/νση Σπουδών ΔΕ στην οποία υποβάλλουν αιτήσεις οι 
ενδιαφερόμενοι ύστερα από σχετική πρόσκληση ενδια¬ 
φέροντος. 

Κριτήρια επιλογής των εκπαιδευτικών είναι: 

- οι βασικές και μεταπτυχιακές σπουδές κύρια σε σχέση 
με την ΠΕ, 

- η επιμόρφωση στο εσωτερικό και το εξωτερικό στην 
ΠΕ (ΠΕΚ, ΚΠΕ, Σεμινάρια, Συνέδρια, Συμπόσια κ.α.), 

- η υλοποίηση προγραμμάτων ΠΕ στα σχολεία, 

- η επιμορφωτική δραστηριότητα στην ΠΕ, 

- η προϋπηρεσία σε ΚΠΕ ή σε θέση Υπευθύνου ΠΕ, 

- η συγγραφική δραστηριότητα στη ΠΕ (βοηθήματα, πα¬ 
ραγωγή διδακτικού υλικού, δημοσιεύσεις, κ.ά.), 

- η οργάνωση ή συμμετοχή σε ομάδες εργασίας, πιλοτι¬ 
κά προγράμματα, δίκτυα κ.ά. 

- η διεθνής εμπειρία σε θέματα οργάνωσης και λειτουρ¬ 
γίας ΚΠΕ, 

- η γνώση ξένων γλωσσών και νέων τεχνολογιών 

- ο χρόνος υπηρεσίας 

Έργο της Παιδαγωγικής Ομάδας είναι να: 

- σχεδιάζει, εκπονεί και συντονίζει προγράμματα Περι¬ 
βαλλοντικής Εκπαίδευσης (ΠΕ) για τους μαθητές και εκ¬ 
παιδευτικούς που επισκέπτονται το ΚΠΕ 

- υποστηρίζει την υλοποίηση προγραμμάτων ΠΕ στα 
σχολεία, την οργάνωση δικτύων και συνεργασιών και πα¬ 
ράγει εκπαιδευτικό υλικό για χρήση από τα σχολεία, 

- εκδίδει έντυπο υλικό σχετικό με τις δραστηριότητες 
του ΚΠΕ 

- οργανώνει και υλοποιεί επιμορφωτικές συναντήσεις 
για εκπαιδευτικούς καθώς επίσης Συνέδρια και Συμπό¬ 
σια. 

- συνεργάζεται με: 

α) εκπαιδευτικούς - συντονιστές προγραμμάτων ΠΕ της 
περιοχής ευθύνης της και διευκολύνει με κάθε τρόπο την 
υλοποίησή τους, 

β) άλλα ΚΠΕ εσωτερικού ή εξωτερικού για ανταλλαγή 
ενημέρωσης και εμπειριών αλλά και για την οργάνωση σε¬ 
μιναρίων κ.α. 

γ) υπευθύνους ΠΕ Α/θμιας και Β/θμιας της ευρύτερης 
περιοχής 

δ) κυβερνητικούς και μη κυβερνητικούς φορείς, 
Παν/μια και άλλα επιστημονικά ιδρύματα 

ε) Τοπική Αυτοδιοίκηση 

στ) ΠΕΚ, εφόσον ζητηθεί η συμβολή τους 

Υπεύθυνος για τη λειτουργία του ΚΠΕ ορίζεται ένας των 
εκπαιδευτικών της Παιδαγωγικής Ομάδας ο οποίος δια¬ 
θέτει τα περισσότερα προσόντα. Ο χρόνος προϋπηρε- 

σίας του Υπεύθυνου δεν μπορεί να είναι μικρότερος των 
δέκα (10) ετών. 

Τον Υπεύθυνο λειτουργίας του Κέντρου αναπληρώνει 
όταν κωλύεται ή απουσιάζει ένας εκ των μελών της Παι¬ 
δαγωγικής Ομάδας που ορίζεται ως αναπληρωτής Υπεύ¬ 
θυνος. 

Ο ορισμός του Υπεύθυνου και του αναπληρωτή γίνεται 
με έκδοση σχετικής Υπουργικής Απόφασης. 

Οι βασικές κατευθύνσεις σχετικά με τους παιδαγωγι¬ 
κούς και ερευνητικούς στόχους των Κέντρων δίνονται 
από τη Δ/νση Σπουδών Β/θμιας του ΥΠΕΠΘ ενώ για οποι¬ 
αδήποτε λειτουργικό, διοικητικό και οικονομικό θέμα ο 
Υπεύθυνος λειτουργίας του Κέντρου αναφέρεται απ’ ευ¬ 
θείας στην αρμόδια Δ/νση Εκπ/σης της Νομαρχίας. 

Τα μέλη της παιδαγωγικής ομάδας μπορούν να απα¬ 
σχολούνται με υπερωριακή αποζημίωση μέχρι (6) ώρες 
την εβδομάδα, εφόσον προσφέρουν έργο πέραν του εκ¬ 
παιδευτικού 

ώς επιμορφωτές, συντονιστές προγραμμάτων, δράσε¬ 
ων και δικτύων τοπικού, εθνικού και διεθνούς χαρακτήρα 
και εργάζονται γι’ αυτά πέραν του συνήθους ωραρίου. 

Το ΚΠΕ παραμένει κλειστό κατά τις σχολικές διακοπές 
των Χριστουγέννων και Πάσχα και από τις 16 Ιουλίου μέ¬ 
χρι τέλους Αυγούστου κάθε έτους. 

Γ. Διοικητικό και βοηθητικό προσωπικό 

Στο Κέντρο υπηρετεί διοικητικό προσωπικό για γραμ¬ 
ματειακή στήριξη, χειρισμό Η/Υ, βιβλιοθηκονομία κ.α. κα¬ 
θώς και βοηθητικό προσωπικό για φύλαξη, καθαρισμό, 
φιλοξενία κ.α. 

Το διοικητικό και βοηθητικό προσωπικό διορίζεται ή 
αποσπάται με ευθύνη του Δήμου ΚΥΜΗΣ,από το οποίο μι¬ 
σθοδοτείται κατά περίπτωση. 

Το προσωπικό αυτό εργάζεται και κατά τις αργίες, όταν 
το απαιτεί η λειτουργία του ΚΠΕ. 

Δ. Ανάπτυξη συνεργασιών και σύνδεση του ΚΠΕ με τη 
τοπική κοινωνία 

Το ΚΠΕ συνεργάζεται: 

1. Με την Τοπική Αυτοδιοίκηση επιδιώκοντας το συντο¬ 
νισμό της συμμετοχικής κοινωνικής δράσης όλων των εν¬ 
διαφερομένων φορέων για την αντιμετώπιση των τοπικών 
περιβαλλοντικών προβλημάτων. 

2. Με άλλους κυβερνητικούς και μη κυβερνητικούς φο¬ 
ρείς και τις παραγωγικές τάξεις των περιοχών τους για 
την ανάπτυξη προγραμμάτων ορθολογικής διαχείρισης 
του τοπικού περιβάλλοντος και ευαισθητοποίηση των πο¬ 
λιτών. 

3. Επιστημονικά Ιδρύματα και ΚΠΕ του εσωτερικού και 
εξωτερικού για ανταλλαγή εμπειριών, πληροφοριών, εκ¬ 
παιδευτικών προγραμμάτων και οργάνωσης συνεργα¬ 
σιών σε επίπεδο εκπαίδευσης, επιμόρφωσης και έρευ¬ 
νας. 

Για τη σύνδεση του ΚΠΕ με την τοπική κοινωνία και την 
ενίσχυση της αποτελεσματικότητας των ποικίλλων συ¬ 


νεργασιών του, λειτουργεί Συμβουλευτική Επιτροπή στην 
οποία συμμετέχουν ο Υπεύθυνος του ΚΠΕ, οΔήμαρχος (ή 
εκπρόσωπός του), οι Υπεύθυνοι ΠΕ του Νομού και από 
ένας εκπρόσωπος της Νομαρχίας, των επιστημονικών 
ιδρυμάτων της περιοχής, των παραγωγικών τάξεων (επι¬ 
χειρηματιών και εργαζομένων), των μη κυβερνητικών ορ¬ 
γανώσεων και τοπικών συλλόγων, των μαθητικών κοινο¬ 
τήτων κ.α. 

Η Επιτροπή έχει συμβουλευτικό ρόλο και συνεδριάζει 
δύο φορές το χρόνο για τον προγραμματισμό και απολο¬ 
γισμό δραστηριοτήτων του ΚΠΕ, με πρωτοβουλία του 
Δημάρχου ή του Κοινοτάρχη, ο οποίος και προεδρεύει 
των συνεδριάσεων. Σύντομη έκθεση των πρακτικών των 
συνεδριάσεων αυτών δημοσιεύεται στον τοπικό τύπο και 
κοινοποιείται στις Δ/νσεις Σπουδών του ΥΠΕΠΘ 


3. ΟΙΚΟΝΟΜΙΚΑ ΤΩΝ ΚΠΕ 


Ο προϋπολογισμός του νέου ΚΠΕ μέχρι και το 2004 για 
το ΚΠΕ είναι: 

. τετρακόσια είκοσι εκατομ. δρχ (420.000.000), μέρος 
του οποίου χρηματοδοτείται από το 2ο Κοινοτικό Πλαίσιο 
Στήριξης. 

Η κατ’ έτος προκαλούμενη δαπάνη ανέρχεται: 


-για το έτος 1999 
-για το έτος 2000 
-για το έτος 2001 
-για το έτος 2002 
-για το έτος 2003 
-για το έτος 2004 
ΣΥΝΟΛΟ 


εκατόν εκατομ. δρχ 
εκατόν σαράντα εκατομ. δρχ 
σαράντα πέντε εκατομ. δρχ 
σαράντα πέντε εκατομ. δρχ. 
σαράντα πέντε εκατομ. δρχ 
σαράντα πέντε εκατομ. δρχ 


( 100 . 000 . 000 ) 

(140.000,000) 

(45.000.000) 

(45.000.000) 

(45.000.000) 

(45.000.000) 

420.000.000 


Οι πόροι των νέων ΚΠΕ προέρχονται κύρια από: 

- Επιχορηγήσεις της Τοπικής Αυτοδιοίκησης και Νο¬ 
μαρχιακής Αυτοδιοίκησης. 

- Πιστώσεις του Τακτικού Προϋπολογισμού και του 
Προγράμματος Δημοσίων Επενδύσεων. 

.- Προγράμματα χρηματοδοτούμενα από την Ευρωπαϊ¬ 
κή Ενωση, την ΙΙΝΕ500 και άλλους διεθνείς οργανισμούς 
ή φορείς. 

- Εθνικά προγράμματα σε συνεργασία και με άλλους δη¬ 
μόσιους φορείς. 

- Συνέδρια, προγράμματα κατάρτισης, μελέτες, έρευ¬ 
νες, εκδόσεις, ξεναγήσεις, οικοτουρισμό και άλλες συνα¬ 
φείς ανταποδοτικές δραστηριότητες. 

- Δωρεές, εισφορές, χορηγίες φυσικών ή νομικών προ¬ 
σώπων εσωτερικού και εξωτερικού κ.ά. 

Για το χρονικό διάστημα που ισχύει η χρηματοδότηση 
από το 2ο Κοινοτικό Πλαίσιο Στήριξης, καλύπτονται δα¬ 
πάνες επισκευών, εξοπλισμού καθώς και λειτουργικές. 

Η παρούσα να δημοσιευτεί στην Εφημερίδα της Κυβερ- 
νήσεως. 


Αθήνα, 30 Απριλίου 1999 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΙ ΕΘΝ. ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 ( 031 ) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 ( 0651 ) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ * Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Λ , 

- Απο 8 σελίδες και ανω προσαυξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >■ . 3.500 » . 

15.000 » . 750 » 

70.000 » . 3.500 >· . 

30.000 *> . 1.500 » . 

15.000 » . 750 » 

5.000 » , 250 » . 

10.000 » . 500 » . 

3.000 » . 150 » . 

10.000 ·> . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 « . 

1 * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

4 με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
^ να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του υπέρ ΤΑΠΕΊ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

0ι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. ^ 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Ανπγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13 ΟΟ' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 












